ddrg/super_eurlex huggingface dataset:
A Bizottság 1202/2001/EK rendelete

(2001. június 19.)

a tej és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályok megállapításáról szóló 174/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1670/2000/EK rendelettel [1] módosított, a tej- és tejtermékpiac közös szervezéséről szóló, 1999. május 17-i 1255/99/EK tanácsi rendeletre [2] és különösen annak 30. cikke (1) bekezdésére és 31. cikke (3) bekezdésére,

mivel:

(1) A legutóbb a 806/2001/EK rendelettel [3] módosított 174/1999/EK bizottsági rendelet [4] 20a. cikke megállapítja az Európai Közösség és a Dominikai Köztársaság között kötött és a 98/486/EK tanácsi határozattal [5] jóváhagyott egyetértési megállapodás alapján a Dominikai Köztársaságba történő kivitelre vonatkozó tejporkontingens kezelésére alkalmazandó rendelkezéseket. Az említett kontingens alapján kiállított kiviteli engedély érvényességi idejéről szóló rendelkezés hatályát tisztázni kell.

(2) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 174/1999/EK rendelet 20a. cikke (13) bekezdésének helyébe a következő szöveg lép:

"(13) A 6. cikk ellenére a kiviteli engedélyek érvényesek a kiállításuknak az 1291/2000/EK rendelet 23. cikke (2) bekezdésének értelmében vett tényleges időpontjától számítva annak a kontingensévnek a június 30-áig, amelyre az engedélyt kérték."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet a 2001. június 1-jétől kiállított engedélyekre kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. június 19-én.

a Bizottság részéről

Franz Fischler

a Bizottság tagja

[1] HL L 193., 2000.7.29., 10. o.

[2] HL L 160., 1999.6.26., 48. o.

[3] HL L 118., 2001.4.27., 4. o.

[4] HL L 20., 1999.1.27., 8. o.

[5] HL L 218., 1998.8.6., 45. o.

--------------------------------------------------
A Tanács 1456/2001/EK rendelete

(2001. július 16.)

az Ír-tenger (ICES VIIa. körzet) tőkehalállományának helyreállítására vonatkozó kiegészítő technikai intézkedések megállapításáról szóló 2549/2000/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel:

(1) A 2549/2000 EK rendeletben [4] megállapított feltételek célja annak biztosítása, hogy az Ír-tengerbe kivetett halászfelszerelések szelektivitása olyan legyen, hogy az kevés tőkehal-ivadék fogását eredményezze.

(2) A 2. cikk (1) és (2) bekezdése kiköti, hogy tilos valamennyi vontatott fenékháló használata azon merevítőrudas zsákhálók kivételével, amelyekhez olyan zsákvég és/vagy nyújtóelem csatlakozik, amely teljesen vagy részben többfonalú hálóléhésből készült, valamint azon merevítőrudas zsákhálók kivételével, amelyekhez olyan zsákvég és/vagy nyújtóelem csatlakozik, amelynek fonálvastagsága meghaladja a 6 mm-t.

(3) A legújabb tudományos vélemény azonban megegyezik a halászok azon véleményével, hogy a legfeljebb 4 mm vastagságú, dupla fonálból készült zsákvég és/vagy nyújtóelem technikailag megfelel az itt meghatározott zsákvégnek és/vagy nyújtóelemnek.

(4) Egyes halászok a dupla fonálból készült zsákvéget kívánják használni.

(5) Az említett rendelet 3. cikke olyan feltételeket említ, amelyek csak 2000-ben érvényesek, ezért ennek helyébe a kért módosítást megállapító rendelkezéseknek kell lépniük.

(6) A 2549/2000/EK rendeletet ezért ennek megfelelően módosítani kell,

ELFOGADTA EZT A RENDELETET:

1. cikk

A 2549/2000/EK rendelet 3. cikke helyébe a következő rendelkezés lép:

"3. cikk

A 2. cikk (1) és (2) bekezdésében megállapított feltételektől eltérően, az Ír-tengeren vontatott felszereléssel végzett halászat során engedélyezett az olyan zsákvég és/vagy nyújtóelem használata, amely olyan duplafonalú hálóból áll, amelynek fonálvastagsága sehol sem haladja meg a 4 millimétert."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. július 16-án.

a Tanács részéről

az elnök

L. Michel

[1] HL C 180. E., 2001.6.26., 311. o.

[2] 2001. július 5-i vélemény (a Hivatalos Lapban még nem tették közzé).

[3] 2001. május 30-i vélemény (a Hivatalos Lapban még nem tették közzé).

[4] HL L 292., 2000.11.21., 5. o.

--------------------------------------------------
A BIZOTTSÁG 1496/2001/EK RENDELETE

(2001. július 20.)

az 1209/2001/EK rendelet módosításáról, és az 1254/1999/EK tanácsi rendeletnek a marhahús-felvásárlás tekintetében történő alkalmazására vonatkozó részletes szabályok megállapításáról szóló 562/2000/EK rendelettől való eltérésről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a marha- és borjúhús piacának közös szervezéséről szóló, 1999. május 17-i 1254/1999/EK[1] tanácsi irányelvre és különösen annak 47. cikke (8) bekezdésére,

mivel:

(1) Az 1209/2001/EK[2] bizottsági rendelet számos korlátozást vezet be az 562/2000/EK[3] bizottsági rendeletre vonatkozóan a szarvasmarhafélék szivacsos agyvelőbántalmával (BSE) kapcsolatos események által okozott rendkívüli piaci helyzet kezelése érdekében. Az azt követő ragadós száj- és körömfájás (FMD) egyes további módosításokat tett szükségessé.

(2) Indokolt a legnagyobb súlyt meghaladó hasított testek felvásárlásának lehetőségét bevezetni, az ilyen esetekben a felvásárlási árat az engedélyezett legnagyobb súlyú hasított test árára korlátozva. Az elülső testnegyedek felvásárlására tekintettel ezt a korlátozást alkalmazni kell a kifizethető legnagyobb hasított testsúly 40 %-ára vonatkozó felvásárlási ár korlátozásával.

(3) Ezért az 1209/2001/EK rendeletet módosítani kell.

(4) Az események alakulására tekintettel ennek a rendeletnek haladéktalanul hatályba kell lépnie.

(5) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

Az 1209/2001/EK rendelet 1. cikke (3) bekezdésének helyébe a következő szöveg lép:

"(3) Az 562/2000/EK rendelet 4. cikk (2) bekezdésének g) pontja ellenére 2001. harmadik negyedévére vonatkozóan az abban a pontban említett hasított testek legnagyobb súlya 390 kg; a 390 kg-nál nehezebb hasított testek az intervenció keretében felvásárolhatók, de ebben az esetben a fizetett felvásárlási ár nem haladhatja meg a legnagyobb súlyra vonatkozó árat, illetve elülső testnegyedek esetében a felvásárlási ár nem haladhatja meg a kifizethető legnagyobb súlyra vonatkozó ár 40 %-át."

2. cikk

Ez a rendelet Az Európai Közösségek Hivatalos Lapjában való kihirdetése napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. július 20-án.

a Bizottság részéről

Franz FISCHLER

a Bizottság tagja

[1] HL L 160., 1999.6.26., 21. o.

[2] HL L 165., 2001.6.22., 15. o.

[3] HL L 68., 2000.3.16., 22. o.
A Bizottság 1577/2001/EK rendelete

(2001. augusztus 1.)

a tagállamok által továbbítandó adatokról és az Európai Mezőgazdasági Orientációs és Garanciaalap (EMOGA) Garanciarészlege által finanszírozott kiadások havi könyveléséről szóló 296/96/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre [1] és különösen annak 7. cikke (5) bekezdésére,

mivel:

(1) A költségvetési fegyelemről szóló, 2000 szeptember 26-i 2040/2000/EK tanácsi rendelet [2] 14. cikke úgy rendelkezik, hogy a Bizottság csökkentheti, illetve felfüggesztheti az EMOGA Garanciarészlege által a tagállamoknak nyújtott havi előlegeket. Az említett cikkben meghatározott ütemezés betartásának és az irányítás ésszerűsítésének érdekében, a legutóbb az 1017/2001/EK rendelettel [3] módosított, a tagállamok által továbbítandó adatokról és az Európai Mezőgazdasági Orientációs és Garanciaalap (EMOGA) Garanciarészlege által finanszírozott kiadások havi könyveléséről szóló, 1996. február 16-i 296/96/EK bizottsági rendelet [4] 4. cikkét módosítani kell.

(2) A jelenlegi számlaelszámolási rendszer előírja, hogy az éves kimutatásokat legkésőbb a pénzügyi évet követő év február hónapjának 10. napjáig továbbítani kell. Az intervenciós raktározási számlák tekintetében az említett kimutatások megkétszerezik a 296/96/EK rendelet 5. cikke (2) bekezdésének utolsó albekezdésével összhangban december 20-ig elküldendő kimutatásokat. Ezért ez utóbbi dokumentumok továbbítására a jövőben nincs szükség.

(3) Az e rendeletben előírt intézkedések összhangban vannak az Alap bizottságának véleményével,

ELFOGADTA EZT A RENDELETET:

1. cikk

A 296/96/EK rendelet a következőképpen módosul:

1. A 4. cikk (1), (2) és (4) bekezdésében a "94/729/EK határozat 13. cikke" helyébe a "2040/2000/EK rendelet 14. cikke" lép.

2. A 4. cikk (3) bekezdése helyébe a következő szöveg lép:

"(3) Minden költségvetési évben kétszer kerül sor a könyvelés alapján nyújtott előlegekre vonatkozó határidők betartását vizsgáló ellenőrzésekre:

- a március 31-ig felmerült kiadásokra vonatkozóan,

- a július 31-ig felmerült kiadásokra vonatkozóan.

Az augusztus, szeptember vagy október során bekövetkező határidő-túllépést a számlaelszámolási határozatban figyelembe kell venni, kivéve, ha azt a pénzügyi év előlegekre vonatkozó végső határozata előtt észlelik."

3. Az 5. cikk (2) bekezdésének utolsó albekezdésében található "illetőleg december 20-ig" szövegrészt el kell hagyni.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. augusztus 1-jén.

a Bizottság részéről

Frederik Bolkestein

a Bizottság tagja

[1] HL L 160., 1999.6.26., 103. o.

[2] HL L 244., 2000.9.29., 27. o.

[3] HL L 140., 2001.5.24., 44. o.

[4] HL L 39., 1996.2.17., 5. o.

--------------------------------------------------
A Tanács 1575/2001/EK rendelete

(2001. június 25.)

az egyrészről az Európai Gazdasági Közösség, valamint másrészről Dánia kormánya és Grönland helyi kormánya között létrejött halászati megállapodásban előírt halászati feltételek megállapításáról szóló negyedik jegyzőkönyv megkötéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 37. cikkére, összefüggésben 300. cikke (2) bekezdésével és (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel:

(1) Az egyrészről az Európai Gazdasági Közösség, valamint másrészről Dánia kormánya és Grönland helyi kormánya között létrejött halászati megállapodás [3] 2. cikke (1) bekezdésének és 6. cikkének megfelelően a felek megkötötték az említett megállapodásban előírt halászati feltételek megállapításáról szóló negyedik jegyzőkönyvet, amely a harmadik jegyzőkönyv alkalmazási időszakának végén lép hatályba.

(2) E tárgyalások eredményeképpen az új jegyzőkönyvet 2000. szeptember 13-án parafálták.

(3) Az új jegyzőkönyv értelmében a közösségi halászoknak 2001. január 1-jétől 2006. december 31-ig lehetőségük van halászati tevékenység folytatására a Grönland joghatósága alá tartozó vizeken.

(4) A Közösségnek érdekében áll jóváhagyni ezt a jegyzőkönyvet,

ELFOGADTA EZT A RENDELETET:

1. cikk

Az egyrészről az Európai Gazdasági Közösség, valamint másrészről Dánia kormánya és Grönland helyi kormánya között létrejött halászati megállapodásban előírt halászati feltételek megállapításáról szóló negyedik jegyzőkönyvet a Közösség nevében a Tanács jóváhagyja.

A jegyzőkönyv szövegét csatolták e rendelethez.

2. cikk

A Tanács elnöke felhatalmazást kap, hogy kijelölje a jegyzőkönyvnek a Közösséget jogilag kötelező aláírására jogosult személyeket.

3. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 2001. június 25-én.

a Tanács részéről

az elnök

A. Lindh

[1] HL C 120. E, 2001.4.24., 186. o.

[2] 2001. május 16-i vélemény. (a Hivatalos Lapban még nem tették közzé)

[3] HL L 29., 1985.2.1., 9. o.

--------------------------------------------------
A Bizottság 2260/2001/EK rendelete

(2001. november 21.)

a tojáságazatban a kiviteli engedélyek rendszerére vonatkozó részletes végrehajtási szabályok megállapításáról szóló 1371/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1516/96/EK bizottsági rendelettel [1] módosított, a tojás piacának közös szervezéséről szóló, 1975. október 29-i 2771/75/EGK tanácsi rendeletre [2] és különösen annak 3. cikke (2) bekezdésére, 8. cikke (13) bekezdésére és 15. cikkére,

mivel:

(1) A legutóbb a 2336/1999/EK rendelettel [3] módosított 1371/95/EK bizottsági rendelet [4] megállapítja a tojáságazatban a kiviteli engedélyek rendszerére vonatkozó részletes végrehajtási szabályokat.

(2) A visszatérítések összegeiben nemrégiben végrehajtott módosítások figyelembevétele érdekében ki kell igazítani a biztosítékok I. mellékletben rögzített mértékét.

(3) Az I. mellékletben, a mezőgazdasági termékek export-visszatérítésekhez használt termékkódjaiban hibát találtak. A mellékletet tehát ki kell javítani.

(4) Az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

Az 1371/95/EK rendelet I. melléklete helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. november 21-én.

a Bizottság részéről

Franz Fischler

a Bizottság tagja

[1] HL L 189., 1996.7.30., 99. o.

[2] HL L 282., 1975.11.1., 49. o.

[3] HL L 281., 1999.11.4., 16. o.

[4] HL L 133., 1995.6.17., 16. o.

--------------------------------------------------

MELLÉKLET

„I. MELLÉKLET

Mezőgazdasági termékek termékkódja export-visszatérítésekhez | Kategória | Biztosíték mértéke (EUR/100 kg nettó tömeg) |

040700119000 | 1 | – |

040700199000 | 2 | – |

040700309000 | 3 | 32 |

040811809100 | 4 | 10 |

040819819100040819899100 | 5 | 5 |

040891809100 | 6 | 15 |

040899809100 | 7 | 4 |

--------------------------------------------------
A Bizottság 2372/2001/EK rendelete

(2001. december 4.)

egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, az oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2796/2000/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel:

(1) Franciaország a 2081/92/EGK rendelet 5. cikkével összhangban továbbította a Bizottságnak a "Pélardon" név eredetmegjelölésként való bejegyzése iránti kérelmét.

(2) Az említett rendelet 6. cikkének (1) bekezdésével összhangban megállapításra került, hogy a kérelem megfelel a rendeletben foglalt valamennyi előírásnak, különösen abban a tekintetben, hogy tartalmazza a rendelet 4. cikkében előírt valamennyi adatot.

(3) Az e rendelet mellékletében szereplő névre vonatkozóan, annak az Európai Közösségek Hivatalos Lapjában való kihirdetését követően [3], az említett rendelet 7. cikke értelmében nem érkezett tiltakozás a Bizottsághoz.

(4) Következésképpen ezt a nevet be kell jegyezni az oltalom alatt álló földrajzi jelzések és eredetmegjelölések nyilvántartásába, és ezáltal az a Közösség egész területén eredetmegjelölésként oltalmat élvez.

(5) E rendelet melléklete kiegészíti a legutóbb a 2036/2001/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK rendelet melléklete az e rendelet mellékletében szereplő névvel egészül ki, és azt be kell jegyezni a 2081/92/EGK rendelet 6. cikkének (3) bekezdésében foglalt, oltalom alatt álló földrajzi jelzések és eredetmegjelölések nyilvántartásába, mint oltalom alatt álló eredetmegjelölést (OEM).

2. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. december 4-én.

a Bizottság részéről

Franz Fischler

a Bizottság tagja

[1] HL L 324., 2000.12.21., 26. o.

[2] HL L 208., 1992.7.24., 1. o.

[3] HL C 81., 2001.3.13., 5. o.

[4] HL L 275., 2001.10.18., 9. o.

[5] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Sajt

FRANCIAORSZÁG

Pélardon (OEM)

--------------------------------------------------
A Tanács 2582/2001/EK rendelete

(2001. december 19.)

a Portugáliában jelenleg szántóföldi növénytermesztésbe vont földterületek külterjes állattenyésztési művelésre való átállításáról szóló 1017/94/EK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel:

(1) Az 1017/94/EK rendeletben [3] foglalt átállítási program tényleges végrehajtásának késedelme miatt a szabályozás szempontjából potenciálisan szóba jöhető területek nagy részét még nem állították át. A Portugália által nyújtott tájékoztatás szerint eddig csupán 46000 hektár átállítására került sor, és a jelenlegi ütem mellett a rendelet 1. cikkében meghatározott 200000 hektár helyett becslések szerint összesen csupán 64000 hektár átállítására kerül sor 2002. december 31-ig, azaz a szabályozás lejártáig. Annak érdekében, hogy a terv által kitűzött cél minél teljesebb mértékben valósuljon meg, Portugáliát fel kell hatalmazni arra, hogy további három éven át folytathassa az átállítási programot.

(2) A program megvalósítása határidőhöz kötött, az 1017/94/EK rendelet meghatározza, hogy a program befejeződésekor a speciális tartalék megszűnik, a még ki nem adott jogosultságok pedig lejárnak. Ezért elő kell írni, hogy a további hároméves időszak végén a speciális tartalék megszűnik, az addig még ki nem adott jogosultságok pedig elenyésznek.

(3) Ezért a 1017/94/EK rendeletet módosítani kell,

ELFOGADTA EZT A RENDELETET:

1. cikk

Az 1017/94/EK rendelet a következőképpen módosul:

1. Az 1. cikk helyébe a következő szöveg lép:

"1. cikk

Portugália felhatalmazást kap arra, hogy az e rendelet mellékletében felsorolt régiókban tizenegy éven belül, legfeljebb 200000 hektáron végrehajtson egy programot a jelenleg szántóföldi növénytermesztésbe vont fölterületek külterjes állattenyésztésre való átállítására."

2. A 7. cikk helyébe a következő szöveg lép:

"7. cikk

Az e rendelet hatálybalépését követő tizenegyedik év végén a ki nem adott támogatási jogosultságok lejárnak, és a speciális tartalék megszűnik."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. december 19-én.

a Tanács részéről

az elnök

A. Neyts-uyttebroeck

[1] 2001. október 8-i javaslat (a Hivatalos Lapban még nem tették közzé).

[2] 2001. december 11-i vélemény (a Hivatalos Lapban még nem tették közzé).

[3] HL L 112., 1994.5.3., 2. o. A legutóbb az 1461/95/EK rendelettel (HL L 114., 1995.6.28., 4. o.) módosított rendelet.

--------------------------------------------------
A Bizottság 1792/2001/EK rendelete

(2001. szeptember 12.)

a gabonaintervenciós központok meghatározásáról szóló 2273/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1666/2000/EK rendelettel [1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 5. cikkére,

mivel:

(1) Az intervenciós központokat a legutóbb az 1997/2000/EK rendelettel [3] módosított 2273/93/EGK bizottsági rendelet [4] melléklete határozza meg. Néhány tagállam kérte e melléklet módosítását, és a kérelmüket teljesíteni kell.

(2) Az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2273/93/EGK rendelet melléklete a következőképpen módosul:

1. A "Bundesrepublik Deutschland" szakaszban a "Niederpöllnitz" központ helyébe "Harth-Pöllnitz" lép.

2. A "Suomi/Finland" szakaszban a "Turenki" központ új neve "Hämeenlinna-Turenki".

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. szeptember 12-én.

a Bizottság részéről

Franz Fischler

a Bizottság tagja

[1] HL L 193., 2000.7.29., 1. o.

[2] HL L 181., 1992.7.1., 21. o.

[3] HL L 238., 2000.9.22., 26. o.

[4] HL L 207., 1993.8.18., 1. o.

--------------------------------------------------